Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: romák társadalmi integrációját elõsegítõ kormányzati programról és az azzal összefüggõ intézkedésekrõl szóló 1021/2004. (III. 18.) Korm. határozatot, így
Paragraph Index: 430

romák társadalmi integrációját elõsegítõ kormányzati programról és az azzal összefüggõ intézkedésekrõl szóló 1021/2004. (III. 18.) Korm. határozatot, így abban továbbra is a Cigányügyi Tárcaközi Bizottság látja el a koordinációs feladatokat. ember él mintegy 500-550 telepen, telepszerû lakókörnyezetben. Jelentõs részük kistelepüléseken, illetve azok közigazgatási határain kívül található. A program keretében kilenc kistelepülés önkormányzata között osztottak el összesen 680 millió forint támogatást. A program komplex lakhatási és oktatási, illetve munkaerõ-piaci mobilizációs, valamint a szociális és egészségügyi szolgáltatásokhoz való hozzáférést elõsegítõ elemeket tartalmaz, nagy súlyt helyezve a kisközösségek fejlesztésére. Az életkörülmények javítása szempontjából jelentõs teleprehabilitációs programok megvalósítása során számos probléma merült fel. Volt olyan település, ahol nagyobb hangsúlyt helyeztek a szegregált környezet megújítására, mint a lakóhelyi elkülönülés felszámolására, azaz élhetõbb, tisztább, de továbbra is szegregált lakókörnyezetben maradt a roma lakosság. Az eredmények fenntarthatósága szempontjából nehézséget jelent, hogy bizonyos térségekben csak átmenetileg, közmunka és közhasznú munka keretében tudták biztosítani az érintett roma lakosság foglalkoztatását. A program diszfunkcionális mûködését jelezheti például az az eset, amikor a lakosság panasza szerint a leghátrányosabb helyzetû rétegeket hagyták ki a teleprehabilitációból.63 A fenti visszásságok sem csökkentik annak a fontosságát, hogy a program 2006–2007-ben – újabb 11 település bevonásával – folytatódik. Emiatt is szükséges, hogy mielõbb készüljön részletes, a konkrét tapasztalatokra épülõ összehasonlító értékelés a 2005–2006-os modellprogram végrehajtásáról. 3.3. A kormányzati stratégiák értékelésének, utánkövetésének rendszere A MEH tájékoztatása értelmében „a fent jelzett kormányzati programok és cselekvési tervek végrehajtását a kormány folyamatosan figyelemmel kíséri, az egyes intézkedések hatékonyságának mérésére maguk a jelzett programok tartalmaznak monitoring jellegû cselekvéseket, intézkedéseket.” Ezek konkrét megvalósulásáról azonban nem kaptunk részletes tájékoztatást, amelynek egyik oka vélhetõleg az lehet, hogy a TÁMOP és a RIÉP monitoringja egyaránt csak a stratégiai tervezés szintjén állt a vizsgálatunk idejében, vagyis kiépült, folyamatos visszajelzésre alkalmas rendszer még nem készült. Eddigi tapasztalatainkra figyelemmel fontosnak tartjuk, hogy az indikátorokat úgy határozzák meg, hogy azok alapján nyomon követhetõek legyenek a tényleges változások, a ráfordítások, az eredmények és a változással érintett személyek köre. A különbözõ szektorokban azonos módon kellene az indikátorokat meghatározni: jelenleg a közoktatásban a halmozottan hátrányos helyzetû gyermekek állnak a deszegregáció fókuszában, míg egyéb programokban keverednek a roma lakosságot és a hátrányos helyzetû csoportokat célzó intézkedések. Kérdéses, hogy ilyen módon összefüggéseiben elemezhetõ, egységesen értékelhetõ információkhoz juthatunk-e. Sokat árt a roma lakosság társadalmi megítélésének, ha általánosságban a romákat is érintõ programokra költött összegek mint a cigányságra költött pénzek jelennek meg a kormányzati stratégiák megvalósításáról szóló jelentésekben, és így kerülnek a köztudatba anélkül, hogy a programoknak a cigánysághoz való tényleges eljutásáról információink volnának. A mainstreaming elvét ezért a monitoringban is következetesen végig kell vinni. Hangsúlyozni szeretnénk azt is, hogy nem tartjuk elégségesnek a több év késéssel, utólagos kutatásokkal mért hatékonyság-visszajelzéseket. A programokba beépített folyamatos monitoring nélkül nem lehet a megfelelõ korrigálásokat idõben elvégezni, a programok közti összhangot megteremteni és fenntartani. JAVASLATOK – A kormányzati szereplõk iktassák be, és következetesen alkalmazzák a mainstreaming elvét nem csupán az általános és specifikus integrációs programokban, hanem az általános, egyéb célra fókuszáló kormányzati intézkedésekben, jogszabály-elõkészítõ tevékenységekben is, és szükség esetén kezdeményezzék az integráció megvalósításának társadalmi folyamatát gyengítõ jogszabályok módosítását. Ennek keretében kezdeményezzék a kistérségekre vonatkozó szabályozás módosítását annak érdekében, hogy megelõzhetõ és megakadályozható legyen a tanulók térségi szintû elkülönítése, illetve dolgozzanak ki olyan szabályozást, amely alkalmas az integráció ösztönzésére. – A jogalkotási és végrehajtási folyamatokban legyen jelen és érvényesüljön állandó horizontális elvként az egyenlõ bánásmód, az esélyegyenlõség és a társadalmi integráció szempontrendszere.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes